Ի դեպ, Բուքիքյոյի ուղերձն ավարտվում էր բավականին էմոցիոնալ նոտայով՝ «գալիս է մի պահ, երբ հանուն ժողովրդավարության եւ առաջընթացի, պետք է այլեւս չհետեւել երազներին»: Եւ չնայած ինքնաթիռից ուշացած Բուքիքյոյի լիրիկական կոչը երեկ պարբերաբար լրացվում էր ընդդիմությանն ուղղված՝ ԱԺ եվրոինտեգրման ժամանակավոր հանձնաժողովի նախագահ Տիգրան Թորոսյանի համառ հորդորներով՝ կողմ քվեարկել սահմանադրական բարեփոխումների նախագծին, ընդդիմությունը չընկրկեց ո՛չ Վենետիկի հանձնաժողովի եւ ո՛չ էլ, ինչպես ասված էր Բուքիքյոյի տեքստում, վերջին ամիսներին Վենետիկի հանձնաժողովի հիմնական զրուցակից դարձած ՀՀ իշխանությունների հորդոր-սպառնալիքների առաջ: